Andreas Pereira
Andreas Hugo Hoelgebaum Pereira (1996-yil 1-yanvarda tugʻilgan) — professional futbolchi, Premier Leaguening „Fulham“ klubi yarim himoyachisi. Belgiyada tugʻilgan, Braziliya terma jamoasini himoya qiladi. Yoshlik faoliyatini yaqin atrofdagi Lommel klubida boshlagan. Toʻqqiz yoshida u Gollandiyaning PSV Eyndxoven klubiga qoʻshildi, 2011-yilning noyabr oyida „Manchester United“ bilan shartnoma imzoladi. Pereira oʻzining Premier Leaguedagi ilk uchrashuvini 2015-yilning mart oyida oʻtkazdi. U Ispaniyaning „Granada“ va „Valenciya“, Italiyaning „Lazio“ va Braziliyaning „Flamengo“ klublarida ijara asosida oʻynagan. U 2018-yil sentabrida Braziliya terma jamoasi safida debyutini oʻtkazishdan oldin oʻzi tugʻilgan mamlakati Belgiya va otasining vatani Braziliyaning yoshlar jamoalarida futbol oʻynagan.